
Kažu da nije pohvalno čovjeku da sam stanuje u kući niti da sam putuje. Da li je to tačno?


* 
* 
* 
* 
* 
* 
* 

 
Je li dozvoljeno da čovjek živi i putuje sam?

To je tačno. Ibn Omer prenosi da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, zabranio da čovjek sam prenoći ili da sam putuje. (Ahmed, 2/91. Imam Hejsemi tvrdi da su prenosioci predanja pouzdani. Ahmed Šakir smatra ga ispravnim. Vidjeti: *Medžmeuz-zevaid*, 8/104, i *El-Musned*, 5/164.) U drugom hadisu stoji: *“Kada bi ljudi znali šta se krije u samoći, nikada ***[putnik](https://pitajucene.com/search/putnik/questions/ "Pretraži pitanja o putniku")*** ne bi sam putovao noću.”* (Buharija, Tirmizi i Darimi.) Omer, radijallahu anhu, govorio je: “Neka čovjek nikako ne putuje sam, i neka ne spava sam.” (Mamer b. Rašid, u djelu *El-Džamia*, 10/431.) Ibn Amr prenosi da je Vjerovjesnik, ﷺ, nekog čovjeka koji je putovao sam, upitao: *“S kim si doputovao?”* “Sam”, odgovorio je. Poslanik, ﷺ, reče: *“Jedan putnik je ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")***, dvojica su dva šejtana, a trojica su društvo.”* (Tirmizi, Ahmed i Hakim. Imam Hakim, Nevevi, Zehebi, Sujuti, Albani i Ahmed Šakir ***[hadis](https://pitajucene.com/search/Hadis/questions/ "Pretraži pitanja o hadisima")*** smatraju ispravnim. Dobrim su ga ocijenili imam Tirmizi i Ibn Hadžer. Vidjeti: *El-Mustedrek*, 2/112, *El-Musned*, 6/289, *El-Medžmu*, 4/329, *Fethul-Bari*, 6/53, *Tenvirul-havalik*, 1/248, i *Sahihul-džamia*, 1/661.)


Nakon što je spomenuo ovaj hadis, šejh Albani ustvrdio je: “Ova se zabrana vjerovatno odnosi se na putovanje po pustinjama gdje se rijetko sreću ljudi, a ne na putovanje po prometnim cestama.” (Vidjeti: *Es-Silsiletus-sahiha*, 1/132.) Postoji mogućnost da se zabrana odnosi na čovjeka koji svjesno ne želi saputnika mada ga može imati, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


